เคานต์เฟลมมิง วัลเดมาร์แห่งโรเซินบอร์ก

เคานต์เฟลมมิง วัลเดมาร์แห่งโรเซินบอร์ก ( ; 9 มีนาคม ค.ศ. 1922 - 19 มิถุนายน ค.ศ. 2002) ทรงเป็นอดีตเจ้าชายแห่งเดนมาร์ก

 ประวัติ 
พระองค์มีพระนามเดิมว่า เจ้าชายเฟลมมิง วัลเดมาร์แห่งเดนมาร์ก ทรงเป็นพระโอรสพระองค์เล็กใน เจ้าชายแอกเซิลแห่งเดนมาร์ก กับ เจ้าหญิงมาร์กาเรธาแห่งเดนมาร์ก เป็นพระญาติชั้นที่ 1 ใน สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์ ทรงมีพระเชษฐา 1 พระองค์คือ เจ้าชายจอร์จ วัลเดมาร์แห่งเดนมาร์ก เมื่อปี ค.ศ. 1949 เจ้าชายเฟลมมิง วัลเดมาร์ ทรงมีพระประสงค์สละพระอิสริยศเจ้าชายแห่งเดนมาร์ก และเลือกใช้พระนามลำลองคือ เคานต์เฟลมมิง วัลเดมาร์แห่งโรเซินบอร์ก โดนไม่ทรงแถลงการณ์เรื่องสาเหตุของการสละพระอิสริยยศครั้งนี้ แต่สำนักข่าวเดนมาร์กต่างให้ความเห็นว่า พระองค์ทรงมีพระอุปนิสัยติดดินและไม่ชอบความเป็นเจ้า เคานต์เฟลมมิง วัลเดมาร์แห่งโรเวินบอร์ก ทรงงานในเรื่องกองทัพทหารเรือแห่งเดนมาร์ก ในฐานะผู้บังคับบัญชาการ

 เสกสมรส 
เคานต์เฟลมมิง วัลเดมาร์แห่งโรเซินบอร์ก ทรงเสกสมรสกับ อลิซ รูท นิลเซน เมื่อวันที่ 24 พฤษภาคม ค.ศ. 1949 มีพระบุตรดังนี้
 เคานต์แอกเซิน
เคานต์เบิกเกอร์
เคานต์คาร์ล โจฮัน
เคาน์เตสเดซีเร

ปัจจุบัน เคานต์เฟลมมิง วัลเดมาร์แห่งโรเซินบอร์กได้สิ้นพระชนม์ลงเมื่อวันที่ 19 มิถุนายน ค.ศ. 2002 สิริพระชันษา 80 ปี ทรงมีพระนัดดา 10 คน

 อ้างอิง 
 Montgomery-Massingberd, Hugh, Burke's Royal Families of the World, vol.1: Europe & Latin America, p.70
 http://www.noblesseetroyautes.com/la-descendance-du-comte-flemming-de-rosenborg/
 Danmarks Adelsbog aarbog, udgivet af Dansk adelsforening, redigeret af Lars Bisgaard, Mogens Kragsgaard Jensen, 2015,

หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2545
หมวดหมู่:เจ้าชายเดนมาร์ก
หมวดหมู่:ราชวงศ์กลึคส์บวร์ค (เดนมาร์ก)
หมวดหมู่:ชาวเดนมาร์ก
หมวดหมู่:บุคคลจากสต็อกโฮล์ม
หมวดหมู่:เคานต์โรเซินบอร์ก